《送金佥宪进表分得冀北朝天》
明代·祁顺

豸史声华动百僚，鹭车才到又趍朝。闽南山色催行早，冀北风趍入望遥。

万岁声中瞻黼扆，五云深处听箫韶。悬知竣事归来日，带得甘霖下九霄。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。